Potifar

Potifar pe Putiphar (eus an henegipteg pȝ-ḥtp rˁ "prof digant Rê") a zo, e levr ar C'heneliezh, un ofiser d'ar faraon, karget d'ober war-dro gwarded ar palez.

Prenañ a reas ar sklav Jozeb a oa bet gwerzhet gant e vreudeur, ha kaset da Egipt. Deuet e oa Jozeb da vezañ penn ar vevelien. Gwreg Potifar (n'eo ket lavaret hec'h anv) a orgedas ouzh Jozeb, met eñ a nac'has kousket ganti. Tamallet e voe Jozeb neuze gant ar wreg da vezañ klasket he gwallañ, ha taolet e voe Jozeb er vac'h gant Potifar. Diwezhatoc'h e voe tennet alese gant ar faraon.

Er C'horan
Er C'horan eo al-Aziz a vez graet eus Potifar, un anv hag a c'hall diskouez un den uhel e garg ha netra ken rak kement ha "galloudus" e talv Aziz en arabeg). Zouleic'ha eo anv ar wreg en hengoun an islam hag ar yuzevegezh. N'eo ket meneget anv gwreg Potifar er Bibl.

Kavadennoù
Hervez studiadennoù nevez e vefe anavezet Potifar evel Ptahwer, un ofiser da Amenhotep III, faraon eus an XVIII tierniezh.

Taolennoù

Lennegezh
Joseph und seine Brüder, romant alamanek gant Thomas Mann (1875-1955, peder levrenn bet embannet etre 1933 ha 1943. Thomas Mann, Joseph et ses frères
 Les histoires de Jacob, Gallimard, 1980, 
 Le jeune Joseph, Gallimard, 1980, 
 Joseph en Égypte, Gallimard, 1980, 
 Joseph le nourricier, Gallimard, 1980, 

Notennoù

Rummad:Levr ar C'heneliezh
Rummad:Koran